recursal/SuperWikiNEXT-32B huggingface dataset:
**Errico Malatesta** (4. desember 1853–22. juli 1932) kom frå Sør-Italia, og blei ein aktiv og kjend anarkist. Han sat samanlagt over 10 år i fengsel i ulike land for verksemda si. 

Malatesta var oppglødd for Pariskommunen, og slutta seg til den Første Internasjonalen, Napoli-avdelinga. I 1872 møtte han Mikhail Bakunin og deltok ilag med han på kongressen til Internasjonalen same året. Dei neste fire åra var Malatesta med og spreidde propaganda for Internasjonalen i Italia, og han blei fengsla to gonger for dette. 

I 1887 deltok Malatesta i oppreisten i Benevento-provinsen, der to landsbyar gjekk over til dei revolusjonære. Etter det sat han 16 månader i fengsel. 

Etter fleire terroriståtak på den italienske kongefamilien, begynte politiet med konstant overvaking av anarkistane, blant dei Malatesta, enda dei hevda dei ikkje hadde noko med denne terrorismen å gjere. Malatesta gjekk i eksil, og hamna til slutt i London, der han arbeidde som iskremseljar og mekanikar. Han heldt seg likevel ikkje i ro, men var blant anna fleire gonger tilbake i Italia i løynd, der han også grunnla vekeavisa *La Questione Sociale*, *Det Sosiale Spørsmålet*, i 1883. For å unngå fengsling måtte han fare frå Italia att, og frå 1885 var han i Argentina, der han var med og stifta den første skikkelege fagforeininga i det landet, Bakarforeininga. 

Malatesta
Frå 1889 var han tilbake i Europa, etter kvart mest i London igjen. Han skreiv fleire viktige anarkistiske pamflettar. I 1912 blei han stilt for retten i London, dømd til tre månader i fengsel, og trua med deportasjon (utvising), ein trussel som ikkje blei noko av på grunn av demonstrasjonar og motstand i den radikale pressa. 

Etter første verdskrigen vende Malatesta tilbake til Italia for godt, og arbeidde blant anna med avisa *Umanita Nova*, *Den Nye Menneskeslekta*. Men i 1921 blei han fengsla igjen, og slapp ut berre to månader før fascistane fekk regjeringsmakt i landet. Frå 1924 til 1926 gav Malatesta trass store vanskar ut bladet *Pensiero e Volonta*, *Tanke og Vilje*, men frå 1926 hadde fascistane gjort det heilt uråd å drive uavhengig presse. 

Resten av livet levde Malatesta tilbaketrekt, og arbeidde som elektrikar. Han var sjuk, og leid mykje av bronkitt. Han døydde av lungebetennelse. 

Malatesta var ein prinsippfast anarkist, motstandar av både kapitalismen og staten. Han tok avstand frå all partipolitikk og var jamvel skeptisk til anarkosyndikalistiske fagorganisasjonar. Han var ikkje pasifist, og meinte vald var nødvendig i den sosial revolusjonen fordi øverheita i siste instans byggjer på vald. Men han tok avstand frå terrorisme og frå all undertrykking, også den han såg i den russiske bolsjevismen.

Kjelder
-------

Bakgrunnsstoff
--------------

* Errico Malatesta i Anarkistleksikon (Anarchist Encyclopedia),  Arkivert 2004-04-12 ved Wayback Machine.
* Samla verk, bilete og biografi
* Artiklar av og om Malatesta
* Enrager.net Malatesta arkiv Arkivert 2004-01-15 ved Wayback Machine.

|  |  |
| --- | --- |
| Autoritetsdata | 
* WorldCat
* BIBSYS
* VIAF
* GND
* LCCN
* ISNI
* BNF
* BNF (data)
* LIBRIS
* SUDOC

 |
Solgudinna kjem fram frå ei hòle og gjev verda solskin att
**Amaterasu** (天照, ***Amaterasu***), **Amaterasu-ōmikami** (天照大神／天照大御神, ***Amaterasu-ōmikami***) eller **Ōhiru-menomuchi-no-kami** (大日孁貴神, ***Ōhiru-menomuchi-no-kami***) er solgudinna i japansk mytologi og ein av dei viktigaste guddomane (神, kami) i shintoismen. Namnet hennar, Amaterasu-ōmikami, tyder «den store august-kamien som skin på himmelen». Ho vart fødd frå det venstre auget til Izanagi medan han reinsa seg i ei elv og fór vidare for å verte herskaren av Takamagahara (*den himmelske sletta*). 

Det vert sagt at ho er direkte knytt til slekta av det japanske keisarhuset og keisaren av Japan, som vert sett på som etterkommarane av gudinna.

Sjå òg
------

* Japansk mytologi

Merknadar
---------

1. ↑  *Ama* tyder 'himmel'; *tera* er ei bøyingsform av *teru*, 'å skine'; *su* er eit heiderleg hjelpeverb som viser ein respekt; til sist tyder 'amaterasu' å 'skine på himmelen'. «Ō» tyder 'store' eller 'mektige'; «mi» er eit suffiks for høgborne og opphøgde vesen.

Kjelder
-------

* *Denne artikkelen bygger på «Amaterasu» frå Wikipedia på engelsk, den 15. mars 2011.*

Bakgrunnsstoff
--------------

 Commons har multimedium som gjeld: **Amaterasu**

|  |  |
| --- | --- |
| Autoritetsdata | 
* WorldCat
* VIAF
* LCCN
* BNF
* BNF (data)
* SUDOC
* NDL

 |
|  |
| --- |
| **Ertebønne** |
| Ertebønneplante med blome og belg.Ertebønneplante med blome og belg. |
|
| **Systematikk** |
| **Rike:** | Planteriket Plantae |
| **Underrekkje:** | Frøplantar Spermatophytes |
| **Orden:** | Erteblomordenen Fabales |
| **Familie:** | Erteblomfamilien Fabaceae |
| **Underfamilie:** | Faboideae |
| **Stamme:** | Phaseoleae |
| **Slekt:** | *Cajanus* |
| **Art:** | **Ertebønne** *C. cajan* |
|
| **Vitskapleg namn** |
| ***Cajanus cajan***Huth, 1893 |

**Ertebønne** (*Cajanus cajan*), også kjend som *kongoert* eller *cajanbønne*, er ein plante i erteblomefamilien som er ein viktig matplante i tropiske land. Planten er ikkje kjend som viltveksande, men stammar truleg frå tropisk Afrika. 

Ertebønner i ei skål.
Ertebønnebusken blir 2–3 m høg. Stengelen er kanta og blada er trekopla. Planten blomstrar heile året. Blomane er gule eller raudstripa. Belgane er hårete og krumme med skrå innknip mellom frøa. 
Ertebønne er ein viktig kulturplante i tropane, og blir som oftast dyrka som eittårig plante. Ertebønner kan gje eit viktig proteintilskot i kosten. Planten blir også brukt til dyrefôr og brensel.

Kjelder
-------


«Ertebønne», *Store norske leksikon*, 14. februar 2009

Bakgrunnsstoff
--------------

 Commons har multimedium som gjeld: **Ertebønne**
Kokegroper ved Bommestad i Larvik (ny trasé E18). 
Foto:
Arnstein Rønning, 2006
 

**Kokegroper** er gropar med eit kollag dekt av skjørbrent stein. Dette har vist seg å vera ein av dei vanlegaste strukturane ein finn ved arkeologiske undersøkingar. Ein har funne eit stort tal av dei i samband med undersøkingar i Aust-Noreg.

Kokegroper er som fenomen kjent og utbreidd i større delar av Nord- og Sentral-Europa. I Noreg kan dei fleste kokegropene daterast til romartid eller folkevandringstid, det vil seia frå 0–600 e.Kr. Enkelte er òg daterte til førromersk jernalder (500 f.Kr.–0) og yngre bronsealder (ca. 1000 f.Kr.–0). I sjeldne tilfelle finst òg dateringar frå steinalder og frå vikingtid. I Sør-Skandinavia og på kontinentet ligg tyngdepunktet for dateringane noko tidlegare.

Kokegroper varierer i form og storleik. Dette er moglegvis eit resultat av ulike bruksområde. Dei kan vera runde, ovale eller rektangulære. I storleik varierer dei frå ca. 1 m i diameter til ca. 3 m. Hovudpoenget med å leggja stein i eit bål i ei grop, er å magasinera varme. Når steinane er gjennomvarme, kan ein leggja på mat innpakka i blad, og lukka gropa med torv. Kokegroper er difor kjenneteikna av tydelege lag med kol og dessutan mengder med skjørbrent stein, òg kalla *kokstein*. Denne matlagingsteknikken er kjend i mange kulturar over heile verda. Kokegropene kan liggja i større samlingar, einskildvis, eller i mindre grupper.

Større felt med kokegroper kan tolkast som spesielle samlingsstader, tingstader eller kultplassar. Ein teori er at dette ikkje dreier seg om vanlege kvardagsmåltid, men at måltida som blei laga til i gropene var knytte til spesielle festar eller kultiske handlingar.

Kjelder
-------

1. ↑  Gustafson, Lil; Tom Heibreen; Jes Martens, red. (2005). *De gåtefulle kokegroper*. Varia 58, Kulturhistorisk Museum Fornminneseksjonen.
2. 1 2  Norgeshistorie.no, Knut Ivar Austvoll, «Måltider og politiske allianser i bronsealderen». Hentet 9. aug. 2017.

* *Denne artikkelen bygger på «Kokegrop» frå Wikipedia på bokmål, den 1. november 2021.*

Bakgrunnsstoff
--------------

 Commons har multimedium som gjeld: **Kokegrop**
Larmekokaburra, *Dacelo leachii*Foto: Adrian Pingstone

**Kokaburra**, òg kalla **latterfugl**, er ei samnemning for fuglar i tre biologiske slekter i isfuglfamilien. Slektene er *Lacedo*, *Dacelo* og *Clytoceyx*. Dette er store, kraftige isfuglar med utbreiing i hovudsak i Australia og på Ny-Guinea; éin art, blåhettekokaburra, finst i Søraust-Asia. Som andre isfuglar er dei vent farga. Den mest kjente kokaburraen er latterkokaburra, *Dacelo novaeguinea*, som har fått namnet fordi lætet liknar hysterisk menneskelatter. Han er aggressiv, og blant dei best kjende fuglane i Australia. 

Ordet kokaburra (på dagens engelsk *kookaburra*) stammar frå aboriginarspråket wiradhuri (wiradjuri) eller nærskylde språk. På wiradhuri viser ordet til latterkokaburra og har forma *guguburra*.

Artslista
---------

Kokaburraer i rekkjefølgje etter Clementslista versjon 6.7 frå september 2012 med norske namn etter *Norske navn på verdens fugler*.

* Blåhettekokaburra, *Lacedo pulchella*
* Latterkokaburra, *Dacelo novaeguineae*
* Larmekokaburra, *Dacelo leachii*
* Fregnekokaburra, *Dacelo tyro*
* Kvitnebbkokaburra, *Dacelo gaudichaud*
* Plogkokaburra, *Clytoceyx rex*

Kjelder
-------

* 

* «kokaburraer» i *Store norske leksikon*, snl.no. (fri lisens)

### Referansar

1. ↑  «kookaburra», *Australian Oxford Dictionary*, Oxford University Press, 2004
2. ↑  Clements, J.F.; T.S. Schulenberg; M.J. Iliff; B.L. Sullivan; C. L. Wood (september 2012), *The Clements checklist of birds of the world: Version 6.7* (Excel spreadsheet), Cornell Lab of Ornithology, henta 1. oktober 2012
3. ↑  Syvertsen, P. O. Ree, V. Hansen, O. B. Syvertsen, Ø. Bergan, M. Kvam, H. Viker, M. & Axelsen, T. 2008. *Virksomheten til Norsk navnekomité for fugl (NNKF) 1990-2008. Norske navn på verdens fugler.* Norsk Ornitologisk Forening sin nettstad (publisert 22.5.2008)
**Knut Vartdal** (1. april 1887–10. mars 1959) var ein norsk fiskar, fiskebåtreiar, organisasjonsmann og ordførar. Han var fødd på Søre-Vartdal i Vartdal kommune, no Ørsta, på Sunnmøre. 

Knut Vartdal tok til som fiskar som 16-åring. 24 år gamal var han skipper under sildefiske og selfangst.

I 1922 grunnla han Vartdal Fiskeriselskap A/S. Saman med fem brør, som var skipperar på båtane, bygde han dette selskapet opp til å verte eit av dei største fiskerireiarlaga i landet. Knut Vartdal var første formann i representantskapet i Storsildlaget. I mange år var han formann i styret for Noregs Sildesalslag. Saman med Georg Garshol og Hans O. Vindenes stod han bak skiping av Fiskebåtredernes Forbund, seinare Fiskebåt, organisasjonen til den havgåande fiskeflåten. Vartdal var første formann i Fiskebåtredernes Forbund, frå starten i 1946 til han omkom i 1959.

Knut Vartdal var ordførar i Vartdal kommune 1937-1942. Då vart han avsett under krigsstyresmakta. Han fungerte på nytt frå krigsslutt til nytt val vart halde. 

Han vart i 1950 utnemnd til Riddar av 1. klasse av St.Olavs Orden. Han vart og tildelt medalje frå Selskapet for de Norske Fiskeriers Fremme.

Knut Vartdal omkom i bilulukke i 1959. Ved heimen hans på Vartdal har Fiskebåtredernes Forbund reist ein bauta.

Kjelder
-------

* Harald Kjølås: Bulldosaren i norsk fiskeri i *100 år 100 navn Personer som har preget hundreåret på nordvestlandet* Sunnmørsposten Forlag 2000
* Harald Grytten:*Fisk og Forbund, Festskrift til Fiskebåtredernes forbund 1946 - 1996* Fiskebåtredernes Forbund 1996. ISBN 82-993729-0-9

Bakgrunnsstoff
--------------

* NBL-artikkel om Vartdal, skriven av Ole Johan Østvedt.
**Knut Taraldsen** (3. februar 1825–9. september 1915) var ein lærar, kyrkjesongar og stortingsmann frå Kviteseid i Telemark.

Taraldsen var son til ein husmann. Han gjekk årleg fire veker i skule, før han fekk høve til å gå ein ekstra skule på Kosi i Brunkeberg. I denne skulen gjekk han 1½ år, fekk då attest for å vere ein dugande lærar. Vinteren 184-45 var han lærar i Flatdal, sommaren 1845 huslærar hos Magnus Brostrup Landstad. I 1846 tok han til på seminaret i Asker. Frå 1848 var han lærar og kyrkjesongar i Kviteseid. Desse stillingane hadde han til 1883.

Taraldsen var medlem av heradsstyret frå 1859 til 1895, ordførar 1862-79 og 1884-89. Elles var han forlikskommissær frå 1866 og sparebankdirektør i Kviteseid Sparebank frå banken vart oppretta og heilt fram til 1910. Han var formann i matrikkelkommisjonen i Kviteseid, samt amtsrevisor i 40 år.

Taraldsen representerte Bratsbergs amt på Stortinget 1868-69 og tida frå 1874 til 1882. Han var 1868-69 medlem av kyrkjekomite nr 2, på dei seinare stortinga var han medlem av kyrkjekomiteen. 1880-82 var han også medlem av Lagtinget.

Kjelder
-------

* Lindstøl, Tallak:*Stortinget og Statsraadet 1814-1914*. Kristiania, 1914
* Biografisk informasjon om Knut Taraldsen NSD Norsk senter for forskningsdatas politikararkiv

|  |  |
| --- | --- |
| Autoritetsdata | 
* PolSys

 |
**Knut Ytre-Arne** (19. desember 1896–30. mars 1968) var ein norsk lærar og politikar frå dåverande Haus herad i Hordaland som representerte Venstre på Stortinget frå 1949 til 1969. 

Ytre-Arne var son til ein gardbrukar. Han gjekk på Fana Folkehøgskule og 1916-18 på Jordbruksskulen på Stend. Etter skuleåret 1920/21 ved Statens småbrukslærerskole underviste han frå 1922 i 16 år ved ulike småbruks- og jordbruksskular, for det meste busett i Meland herad. Åra 1939-47 var han vandrelærar i jord- og husdyrbruk i Hordaland. Til sist var han 1948-66 fylkesagronom i Hordaland. 

Ytre-Arne var varaordførar i Fana kommune i tida 1945-55. Då stortingsmann Nils Tveit døydde i juli 1949, rykte Ytre-Arne frå varamannsplass inn på Stortinget. Same hausten 1949 vart Ytre-Arne vald til stortingsrepresentant frå Hordaland for partiet Venstre, og vart attvald i 1953, 1957 og 1961. Han var i alle år på Stortinget medlem i Landbrukskomiteen, frå hausten 1959 var han sekretær i komiteen.

Ytre-Arne var aktiv i fråhaldsrørsla, og vart i 1965 tildelt Klostermedaljen. Mellom anna var han 1943-50 formann i Hordaland fylke av Det norske totalavholdslag og 1946-58 i Edruskapsnemnda i Hordaland, og medlem 1949-67 i Avholdsfolkets landsnemnd.

Kjelder
-------

* Stortingsbiografi

|  |  |
| --- | --- |
| Autoritetsdata | 
* PolSys

 |
*For andre tydingar av oppslagsordet, sjå Paradis (fleirtyding).* 
Enee møter far sin i Elysion. Måleri av Sebastien Vrancx.
**Paradis** viser til ulike førestillingar om ein lukkeleg stad, ofte knytt til eit liv etter døden.
Ordet blei brukt i greske omsetjingar av Det gamle testamentet om hagen i Eden, staden der dei første menneska opphavleg levde. I jødiske, kristne og muslimske tekstar er ordet brukt om ein stad der dei salige skal opphalda seg etter døden, ofte kjend som Himmelen. Også i andre religionar finst liknande paradisomgrep, som Elysion blant dei gamle grekarane, Dei lukkelege øyane blant keltarar eller Garothman, 'songens hus', blant parsarar.

Ordsoge
-------

«Glimpse of Paradise» (2008) av Marie Balian.
Ordet «paradis» stammar frå norrønt *paradís* som kjem frå latin *paradisus* av gresk parádeisos (παράδεισος). Opphavleg kjem ordet frå gammalpersisk *pairi-daeza*, 'hage, park'.

På semittiske språk finst ordet som *pardesu* på akkadisk, *firdaws* (فردوس) på arabisk, *pardaysa* (ܦܪܕܝܣܐ) på arameisk og *pardes* på hebraisk.

I overført tyding kan ein også kalla om ein perfekt stad å vera for «eit paradis», til dømes «eit paradis for fugleelskarar» eller «eit sommarparadis». Slike stader eller opplevingar kan også omtalast som «paradisiske».

Ulike stader og levande vesen har fått namn med «paradis» i seg. I Noreg har ein til dømes bydelane Paradis i Bergen og Paradis i Stavanger. Paradiseple er eit anna namn for granateple. Både paradisfisk og paradisfugl er kjende for sine gilde fargar.

Paradis i kulturen
------------------

*Paradise Lost*, norsk *Det tapte paradis*, er eit kjent episk dikt frå 1667 av den engelske forfattaren John Milton.

Sjå òg
------

* Elysion
* Goloka
* Helvete
* Himmelen
* Den tredje himmelen
* Jannah
* Nirvana
* Edens hage
* Sukhavati
* Svarga
* Utopi
* Valhall

Bakgrunnsstoff
--------------

Kjelder
-------


* Paradis – Edens hage i Store norske leksikon.
* «paradis» i Nynorskordboka.
Koordinatar: 64°51′S 62°54′W﻿

**Paradise Harbor**, også kalla *Paradise Bay*, er ei brei vik bak Lemaire og Bryde Island, på vestkysten av Graham Land mellom Duthiers og Leniz Point. Namnet vart nytta av kvalfangarar som opererte i nærleiken og var i bruk i 1920.
No vert Paradise Harbor saman med Neko Harbour ofte nytta som stoppestader for cruiseskip i området. Det var her to hurtigruteskip møtte kvarandre på den sørlege halvkula for første gong, då MS «Nordnorge» og MS «Nordkapp» begge kom til Paradise Harbor den 5. desember 2005.

Den argentinske forskingsbasen Almirante Brown-basen den chilenske González Videla-basen ligg ved kysten av Paradise Harbor. Ein minnestein etter Jostein Helgestad, som omkom på den tredje sørpolsekspedisjonen til Monica Kristensen Solås i 1993, er reist nær den argentinske stasjonen.

Galleri
-------

* 
* 
*

Kjelder
-------

1. ↑  *Historisk møte i Antarktis*[*daud lenkje*]. Avisa Nordland
2. ↑  
Jeff Rubin (2005). *Antarctica* (på engelsk). Lonely Planet. s. 223. ISBN 1741045495.

* *Paradise Harbour*, SCAR Composite Gazetteer of Antarctica, henta 10. februar 2016
* *Paradise Harbor*, SCAR Composite Gazetteer of Antarctica, henta 10. februar 2016

 Denne artikkelen inneheld stoff som er offentleg eige frå United States Geological Survey-artikkelen  «Paradise Harbor» (innhald frå Geographic Names Information System).
**Papirstorleik** blir standardisert etter **ISO 216**. Standarden definerer ei rad med storleikar, der ei endring frå eitt tal til neste større tal inneber ei halvering av den lengste sida, som om ein brettar arket midt på langsida. 

Proporsjonar
Eksempelvis er A4-papir 210 × 297 mm, og A5 er 148 × 210 mm. 

Eit A0-ark måler éin kvadratmeter. Papirvekt blir rekna slik at eksempelvis 80 g-papir er papir der eit A0-ark veg 80 gram. Eit A4-ark av 80-g printerpapir veg såleis 5 g (det går 16 A4-ark på eit A0-ark).

A- og B-formata høver med metersystemet; A0 fyller ein kvadratmeter, mens B0 er ein meter på kortsida.

For konvoluttar finst ei C-rekke, som er utforma slik at ein kan leggje det tilsvarande A-papiret inn i konvolutten. Ein C5-konvolutt passer derfor til eit A5-ark eller eit bretta A4-ark.

Dei internasjonale standardane for papirstorleik blir brukt over det meste av verda, men i mindre grad i amerikanske land.

Internasjonale papirstorleikar (ISO 216)
----------------------------------------

Illustrasjon av ISO A-format

| Namn | Storleik (mm) | Namn | Storleik (mm) | Namn | Storleik (mm) | Namn | Storleik (mm) | Namn | Storleik (mm) |
| --- | --- | --- | --- | --- | --- | --- | --- | --- | --- |
| A0 | 841 × 1189 | B0 | 1000 × 1414 | C0 | 917 × 1297 |   |   |   |   |
| A1 | 594 × 841 | B1 | 707 × 1000 | C1 | 648 × 917 | D1 | 545 × 771 |   |   |
| A2 | 420 × 594 | B2 | 500 × 707 | C2 | 458 × 648 | D2 | 385 × 545 |   |   |
| A3 | 297 × 420 | B3 | 353 × 500 | C3 | 324 × 458 | D3 | 272 × 385 | E3 | 400 × 560 |
| A4 | 210 × 297 | B4 | 250 × 353 | C4 | 229 × 324 | D4 | 192 × 272 | E4 | 280 × 400 |
| A5 | 148 × 210 | B5 | 176 × 250 | C5 | 162 × 229 | D5 | 136 × 192 | E5 | 200 × 280 |
| A6 | 105 × 148 | B6 | 125 × 176 | C6 | 114 × 162 | D6 | 96 × 136 | E6 | 140 × 200 |
| A7 | 74 × 105 | B7 | 88 × 125 | C7 | 81 × 114 | D7 | 68 × 96 |   |   |
| A8 | 52 × 74 | B8 | 62 × 88 | C8 | 57 × 81 |   |   |   |   |
| A9 | 37 × 52 | B9 | 44 × 62 | C9 | 40 × 57 |   |   |   |   |
| A10 | 26 × 37 | B10 | 31 × 44 | C10 | 28 × 40 |   |   |   |   |

Når man ser bort frå tilpassing som følgje av avrunding, kan papirstorleiken i dei tre hovudseriane bli rekna ut av ein matematisk formel:

| Namn | Storleik (m) | Namn | Storleik (m) | Namn | Storleik (m) |
| --- | --- | --- | --- | --- | --- |
| A*n* | {\displaystyle 2^{-1/4-n/2}\times 2^{1/4-n/2}} | B*n* | {\displaystyle 2^{-n/2}\times 2^{1/2-n/2}} | C*n* | {\displaystyle 2^{-1/8-n/2}\times 2^{3/8-n/2}} |

* *Denne artikkelen bygger på «Størrelser (papir)» frå Wikipedia på dansk, den 20. desember 2016.*
**Amazonas i Peru** er ein region i det nordlege Peru med grense mot Ecuador. Han har grenser mot 
Cajamarca-regionen i vest, mot 
San Martín-regionen i aust, 
Loreto-regionen i nordaust og 
La Libertad-regionen i sør. 
Folkesetnaden var 375 993 i 2007, arealet er 39 249 km². Hovudstaden er Chachapoyas.

Politisk inndeling
------------------

Regionen er delt inn i sju provinsar med til saman 83 distrikt.   

Provins (hovudstad):

1. Bagua (Bagua)
2. Bongará (Villa de Jumbilla)
3. Chachapoyas (Chachapoyas)
4. Condorcanqui (Santa María de Nieva)
5. Luya (Lamud)
6. Rodríguez de Mendoza (Mendoza)
7. Utcubamba (Bagua Grande)

Provinsane i Amazonas-regionen

Geografi
--------

Det er to hovudtypar av landskapsformer i Amazonas-regionen, lågtliggande regnskog i nord og i aust og høgfjell i sør. Den lange djupe Marañón-dalen kryssar ein stor del av regionen og vidar seg ut i nordleg retning mot Bagua, kor han lengre nord smalnar inn gjennom Eastern Cordillera før han endar ned i regnskogen. Utcubamba-dalen kjem inn på tvers frå aust (frå Chachapoyas og Rodríguez de Mendoza) før han endar ned i Marañón. Utcubamba utgjer det viktigaste område for busetnad og produksjon i regionen.

Historie
--------

Forsvunne arkeologiske sentera i regnskogen dukkar opp som vitnesbyrd på menneskeleg aktivitet i område i fjerne tider. Mange kulturar frå tida før spanjolane kom i 1532 har blomstra i dette område, og det står att mykje forsking og utgreiing av uløyste spørsmål. 
Kuélap-fortet er det mest representative monumentet frå tida før 1532. Det er eit svært byggverk av militær arkitektur som syner kva nivå folket i sivilisasjonen rakk opp til. 
Chachapoyaskulturen utvikla seg i inkatida og stod i sterk opposisjon til Tawantinsuyu ved å motstå første freistnad frå inkaene på å inkludere regionen i inkariket.

Byen Chachapoyas vart tufta i 1538 av Alonso de Alvarado. I same året vart den første kyrkja reist. Seinare vart kyrkjene Santa Ana, San Lázaro og Señor de Burgos bygd. I april 1821 tok innbyggjarane i byen saman med frigjeringshæren åt San Martín makta ved å drive ut spanjolane og ignorere deira autoritet.

Regionen var sentral og sterkt knytt til frigjeringsrørsla. Den geistlege Toribio Rodríguez de Mendoza var den mest framståande representanten i rørsla som oppmuntra patriotane og signerte fridomserklæringa.

Krigen mellom Peru og Ecuador i 1981 vart utkjempa i fjellområdet Cordillera del Condor.

Bakgrunnsstoff
--------------

* Offisiell nettstad for regionen (på spansk) Arkivert 2003-08-02 ved Wayback Machine.
* Peru Info: Amazonas Region (på engelsk) Arkivert 2005-03-06 ved Wayback Machine.

| * v
* d
* e
Regionar i Peru |
| --- |
| Amazonas**·** Ancash**·** Apurímac**·** Arequipa**·** Ayacucho**·** Cajamarca**·** Callao**·** Cuzco**·** Huancavelica**·** Huánuco**·** Ica**·** Junín**·** La Libertad**·** Lambayeque**·** Lima metropol |  |


|  |  |
| --- | --- |
| Autoritetsdata | 
* GeoNames
* MusicBrainz (area)

 |
**Paradis** er eit bustadområde i Fana bydel i Bergen kommune. Paradis ligg under gardane Storetveit og Hop og fekk namn etter ein husmannsplass under Storetveitræet. Namnet har vore kjend sidan 1785, då oppsitjaren under ein barnedåp kalla seg Ole Paradis på spøk.

Skipsreiar Hilmar Reksten hadde bustad og kontora sine her, og desse bygningane utgjer i dag Hilmar Rekstens samlinger, som er eit kunstmuseum. I området her ligg òg Paradis skole, det tidlegare Fana gymnas, og privatskulen Rudolf Steinerskolen i Bergen, ofte kalla Steinerskolen på Paradis.

Historie
--------

Frå 1932 til 1965 var Paradis ein haldeplass på Bergensbanen, 7,44 km frå Bergen jernbanestasjon på den strekninga av Bergensbanen som vart lagt ned etter at Ulrikstunnelen var ferdig. Paradis var då eit strok med einebustader, mange av den staselege sorten, og har vore dette fram til på byrjinga av 2000-talet. Men etter at Bybanen vart bygd på strekninga frå sentrum mot flyplassen, og Paradis fekk ein haldeplass på denne banen (på ein annan stad enn den tidlegare jarnbanehaldeplassen), vart det sett i gang bygging av bustadblokker på Paradis som endrar karakteren på delar av stroket monaleg. Dette samsvarar med kommunale føresetnader og vedtak om at bustader og næringsverksemd bør verte konsentrert ikring og i nærleiken av bybanehaldeplassane. 

Gamlehaugen vart tidlegare rekna som ein del av Paradis, men vart etter at Fritz C. Riebers veg vart bygt, gjerne heller rekna til Fjøsanger.

Bybanen i Bergen
----------------

* Paradis haldeplass
* Tveiteråstunnelen

Bakgrunnsstoff
--------------

* Gunnar Wiederstrøm. «Bustadsblokkar og sosiale husvære øydelegg overklasseidyll i Bergen(.) Då slangen kom til Paradis». Klassekampen. 2018-12-06. S. 9

  


| * v
* d
* e
Fana |
| --- |
| Brattland**·** Dyngeland**·** Fanahammaren**·** Fjøsanger**·** Helldalsåsen**·** Hop**·** Kaland**·** Kirkebirkeland**·** Krokeide**·** Midtun**·** Nattland**·** Nesttun**·** Nordvik**·** Paradis**·** Rådal**·** Skjold**·** Smørås**·** Storetveit**·** Sædalen**·** Totland**·** Øvsttun |
Ediktet i Nantes, april 1598.
**Ediktet i Nantes** (**Det nantiske ediktet**) var eit lovpåbod utskrive av kong Henrik IV av Frankrike i Nantes den 13. april 1598.

Ediktet gjorde kjent at dei franske hugenottanee hadde vern mot overgrep og undertrykking, og gjorde samstundes katolisismen til statsreligion i Frankrike. Kongen hadde sjølv vore protestant, men for å bli anerkjent som konge av Frankrike hadde han konvertert til katolisismen. Utsegna «Paris er ei messe verd», skal Henrik ha sagt ved det høvet. 

I følgje ediktet fekk hugenottane rett til å halde gudstenester visse stader, og som ein garanti for at rettane deira skulle respekterast fekk dei halde kring hundre befesta tryggleiksstader. Hugenottane fekk òg rett til å inneha embete. Ediktet vart oppheva i 1685 under Ludvig XIV av Frankrike med ediktet i Fontainebleau og førte til auka fiendskap og bortdriving av hugenottane.

Sjå òg
------

* Ediktet i Potsdam

Bakgrunnsstoff
--------------

Kjelder
-------

* *Denne artikkelen bygger på «Ediktet i Nantes» frå Wikipedia på bokmål, den 20. januar 2012.*


|  |  |
| --- | --- |
| Autoritetsdata | 
* Store norske leksikon
* GND

 |
|  |
| --- |
| ***«Laika»***  Singel av The Hungry Hearts feat. Lisa Dillan |
|  |
| **Land** | Noreg |
| **Språk** | Engelsk og tysk |
| **Utgjeve** | 2. februar 2016 |
| **Lengd** | 3:02 |
| Låtskrivar(ar) | Tonje Gjevjon |
| Kritikk |
| * *Dagbladet* 3/6 stars
* *Verdens Gang* 5/6 stars
 |
|

**«Laika»** er ein singel av The Hungry Hearts feat. Lisa Dillan, gjeven ut 2. februar 2016. Songen er skriven av Tonje Gjevjon.

Eurovision
----------

### *Melodi Grand Prix 2016*

«Laika» vart presentert som eit av bidraga i *Melodi Grand Prix 2016*, den norske uttakinga til *Eurovision Song Contest 2016* i Stockholm i Sverige, på ein pressekonferanse hjå Norsk rikskringkasting 19. januar 2016. På pressekonferansen vart det òg kjend at Tonje Gjevjon, Line Halvorsen, Mona Krager, Ellen Frøysaa, Edith Roth Gjevjon, Olga Niktina og Henriette Høyskel frå gruppa The Hungry Hearts og Lisa Dillan, under namnet The Hungry Hearts feat. Lisa Dillan, vil framføre songen, på engelsk og tysk. Samstundes vart 15 sekundar av songen offentliggjort på NRK.no. 2. februar 2016 vart songen gjeven ut i full lengd.

Fotnotar
--------

1. ↑  «- Hadde låta vært et virus, ville WHO umiddelbart slått alarm». *Dagbladet*. 2. februar 2016. Henta 3. februar 2016.
2. 1 2  «VG anmelder Melodi Grand Prix-låtene». *Verdens Gang*. 2. februar 2016. Henta 3. februar 2016.
3. 1 2  «Nå kan du høre alle MGP-låtene». Norsk rikskringkasting. 2. februar 2016. Henta 3. februar 2016.
4. 1 2 3  «Her er alle artistene i årets MGP». Norsk rikskringkasting. 19. januar 2016. Henta 3. februar 2016.
**Peter Theodor Holst** (7. desember 1843–9. januar 1908) var ein norsk offiser, embetsmann og Venstre-politikar. Han var forsvarsminister i Steen-regjeringane 1891-93 og 1898-1900,

Holst var fødd i Trondheim, far hans var offiser. Sjølv vart han sekondløytnant i kavaleribrigaden i 1863. Han steig i gradane til premierløytnant 1869 og rittmeister 1881. Oberstløytnant i kavaleriet i 1893, generalmajor i 1899.

Åra 1870-89 var Holst gardbrukar i Verdal, 1889-91 dreiv han ein gard i Levanger herad. 1887-91 var han vegmeister i Nord-Trøndelag. Holst var ordførar i Verdal 1882-89 og forlikskommissær 1884-89. Han var formann i fylkeslandbruksselskapet og formann i tilsynskomiteen for Meråkerbanen.

Holst sat fire valperiodar på Stortinget, innvald frå Nordre Trondhjems amt. Han var medlem av miltærkomiteen 1889-90, formann i same 1891 og 1895-97.

Frå mars 1891 og i to år framover var Holst forsvarsminister i Johannes Steen si fyrste regjering. Han var forsvarsminister på ny i Steen si andre regjering frå februar 1898. Han gjekk ut av statrådet hausten 1900.

Holst var amtmann i Kristians amt frå han gjekk ut av regjeringa. Han flytta amtmannskontoret frå Lillehammer til Gjøvik. Holst styrte amtmannsembetet til han døydde brått i Gjøvik i 1908.

Kjelder
-------

* Lindstøl, Tallak:*Stortinget og Statsraadet 1814-1914*. Kristiania, 1914
* Biografisk informasjon om Peter Holst NSD Norsk senter for forskningsdatas politikararkiv
* Digitalpensjonatet

|  |  |
| --- | --- |
| Autoritetsdata | 
* BIBSYS
* Store norske leksikon
* Historisk befolkningsregister
* Lokalhistoriewiki
* PolSys
* VIAF

 |
**Peter Jensen** (13. desember 1832–21. mai 1879) var ein norsk prest, ordførar og stortingsmann frå Christiania.

Jensen var son til ein lege. Han vart student i 1849 og cand. theol. i 1855. År 1856 var han agent for fråhaldssaka, frå 1858 var han stiftskapellan i Tromsø. Sokneprest 1861-75 i Tromsøysund, frå 1875 til han døydde i tilsvarande embete i Beitstad. Jensen var ordførar i Tromsøysund 1867-75 og medlem av forlikskommisjonen 1866-75.

Jensen var 1. representant frå Tromsø på Stortinget frå 1868 til 1876. På tinget 1868-69 var han medlem av næringskomite nr 1. Dei to valbolkane 1871-76 var han medlem av gasje- og pensjonskomiteen, formann i komiteen frå 1872. Også medlem av valkomiteen 1872-76. I 1872 var han medlem av Stortinget sin deputasjon til 1000-årsfeiringa i Haugesund, året etter var han med i deputasjonen til kongekroninga i Stockholm. 

Jensen døydde i 1879 på prestegarden i Beitstad.

Kjelder
-------

* Lindstøl, Tallak:*Stortinget og Statsraadet 1814-1914*. Kristiania, 1914
* Biografisk informasjon om Peter Jensen NSD Norsk senter for forskningsdatas politikararkiv

|  |  |
| --- | --- |
| Autoritetsdata | 
* PolSys

 |
**Varmetransport** er overføring av varme gjennom eit medium eller eit material. Varmetransport kan skje på tre måtar:

Termisk konduksjon eller *varmeleiing* er varmetransport som skjer ved at varme blir overført frå molekyl til molekyl i materialen. Metall og andre massive materialar har stor molekyltettleik og leiar varme godt, medan luft og andre gassar leiar varme dårlegare på grunn av låg molekyltettleik.

Ved konveksjon skjer varmetransport ved strauming i gassar eller væskar

Varmestråling er energioverføring gjennom elektromagnetiske strålar (infraraud stråling, synleg ljos, ultrafiolett stråling).

Varmetransport i byggkonstruksjonar
-----------------------------------

I oppvarma bygg søkjer ein å halde varmetransporten gjennom ytterkonstruksjonane og dermed varmetapet til omgivnadene så låg som mogleg for å spare energi. Dette blir oppnådd ved å velje byggemateriale med låg varmeleiingsevne, unngå kuldebruer og fylle tomrom i ytterveggar, tak og bjelkelag med isolasjonsmateriale.

Det er òg viktig å unngå at det blir danna kondens i isolasjonsmaterialet fordi vatn har ein langt høgare varmeleiingsevne enn luft, og dessutan sørge for at det ikkje oppstår luftrørsler i eller rundt isolasjonsmaterialet, slik at det skjer varmetransport ved konveksjon.

Varmetransport per temperaturskilnad og flate gjennom ein bygningsdel blir gjeve ved varmegjennomgangskoeffisienten.
Den tilsvarande verdien for varmeoverføring frå faststoff til væske eller gass (eller motsett veg) kallast *varmeoverføringskoeffisienten*.

Kjelder
-------

* *Denne artikkelen bygger på «Varmetransport» frå Wikipedia på bokmål, den 3. november 2013.*


|  |  |
| --- | --- |
| Autoritetsdata | 
* WorldCat
* GND
* LCCN
* NKC
* NDL

 |
Vartdal Plast har produksjonslokale på båe sider av E39, med transportsystem under vegbana.
**Vartdal Plastindustri AS** er ei bedrift på Vartdal i Ørsta kommune som produserer produkt baserte på ekspanderbar polystyren (EPS). Verksemda vart starta i 1960. Den første produksjonen var i ei gamal sjøbu. Han vart flytt til nybygde produksjonslokale i 1961. Fyrste produksjonen var isolasjonsmatter. I 1965 starta bedrifta, som den første i verda, med produksjon av fiskeembalasje i ekspanderbar polystyren. Dette produktet har vorte utvikla til spesialembalasje for flyfrakt. 

Saman med ein annan embalasjeprodusent, BEWI, fekk Vartdal Plastindustri Miljøprisen 2011 for ei nydesigna EPS kasse som, på grunn av den låge vekta, gir redusert CO2 utslepp ved flyfrakt. 

Vartdal Plastindustri produserer og byggisolasjon og teknisk emballasje. Ei transportavdeling, VD Transport, er lokalisert i Sykkylven.

Kjelder
-------

* Per I. Myklebust: *Vartdalsoga Band IV* Vartdal bygdeboknemnd 1999
* vartdalplast.no/
|  |  |
| --- | --- |
| We wish you a merry Christmas,
We wish you a merry Christmas,
We wish you a merry Christmas,
And a Happy New Year!

Første verset   |  |

**«We wish you a Merry Christmas»** er ein tradisjonell engelsk julesong. Han skal stamma frå Sørvest-England og ha røter til 1500-talet. Songen er knytt til den gamle britiske julebukktradisjonen wassailing, og blir framleis brukt av songarar som vitjar hus i juletida og til julekonsertar elles. Han er populær både i Storbritannia og Nord-Amerika.

Figgy pudding.

Innhald
-------

Teksten i «We wish you a Merry Christmas» går ut på å ønskja god jul og godt nyttår. Tilhøyrarane blir også oppfordra til å gje songarane mat og drikke – «figgy pudding», ei slags fruktkake, og «a cup of good cheer», 'eit glas godt humør'. Songarane fortel så at dei ikkje vil gå før dei får noko, før dei avsluttar med nye lykkeønskingar.

Ulike versjonar
---------------

Som i mange andre wassailsongar er innhaldet hovudsakleg lagt på feiringa av nyttårs- og julehøgtida, og han har lite kristent innhald. Berre refrenget viser indirekte til juleevangeliet ved å nemna «glad» eller «good tidings» ('godt nytt'):

*Good tidings we bring for you and your kin;*
*We wish you a merry Christmas and a Happy New Year!*
Det finst også alternative refreng som kan forsterka eller svekka den kristne tilknytinga:

*The joy of his birth, brings peace upon earth,*
We wish you a Merry Christmas and a Happy New Year!
*Be near or be far, Where ever you are,* 
We wish you a Merry Christmas and a Happy New Year!
Det finst òg eit moderne tilleggsvers som fortel at «we all know that Santa's coming».

Songen er omsett til svensk som «God jul önskar vi er alla».

Kjelder
-------

* *Denne artikkelen bygger på «We Wish You a Merry Christmas» frå Wikipedia på svensk, den 13. desember 2011.*

1. 1 2  «We Wish You A Merry Christmas» ved hymnsandcarolsofchristmas.com


|  |  |
| --- | --- |
| Autoritetsdata | 
* WorldCat
* VIAF
* LCCN

 |
|  |
| --- |
| ***«We Don't Worry»***  Singel av Ira Konstantinídis |
|  |
| **Land** | Noreg |
| **Språk** | Engelsk |
| Låtskrivar(ar) | Øyvind Blikstad, Bjarte Giske, Ali Pirzad og Julie Bergan |
|

**«We Don't Worry»** er ein song av Ira Konstantinídis. Songen er skriven av Øyvind Blikstad, Bjarte Giske, Ali Pirzad og Julie Bergan. 21. januar 2015 vart ein del av songen offentleggjort av Norsk rikskringkasting i ein presentasjonsvideo på 15 sekundar, laga i samband med Melodi Grand Prix 2015.

Eurovision
----------

### Melodi Grand Prix 2015

21. januar 2015 vart «We Don't Worry» presentert som eit av bidraga i Melodi Grand Prix 2015, den norske uttakinga til Eurovision Song Contest 2015 i Wien i Austerrike. Songen vart framført på engelsk av Ira Konstantinídis, men kva for plassering bidraget fekk er ukjend.

Fotnotar
--------

1. 1 2 3 4 5  «Ira Konstantinidis». Norsk rikskringkasting. 21. januar 2015. Henta 29. januar 2015.
2. ↑  Simon Storvik-Green. «Mørland & Debrah Scarlett take the Norwegian flag to Vienna!» (på engelsk). Eurovision.tv. Henta 18. mars 2015.

| * v
* d
* e
Songar i Melodi Grand Prix 2015 |
| --- |
| *Cinderella***·** *Heaven***·** *Thunderstruck***·** *We Don't Worry***·** *Next To You***·** *Human Beings***·** *Ta meg tilbake***·** *A Monster Like Me***·** *Louder***·** *En godt stekt pizza***·** *All Over the World* |
**Bodo Tümmler** (fødd 8. desember 1943) er ein tysk tidlegare friidrettsutøvar, fødd i Thorn og oppvaksen i Vest-Berlin, som representerte Vest-Tyskland på mellomdistansane i 1960-70-åra. Han vart europameister på 1500 meter i 1966 og tok OL-bronse på same distansen i 1968.

Aktiv
-----

Tümmler markerte seg i 1964-sesongen med personleg rekord på 1500 med tida 3.42,7. Året etter forbetra han seg til sterke 3,39,5 og vart vesttysk meister på distansen for fyrste gong, sidan vann han den nasjonale meistertittelen på 1500 m i 1969, 1971 og 1972. Han vann også distansen i universiaden i 1965, og forsvarte fyrsteplassen i 1967.

I 1966-sesongen forbetra Tümmler den personlege rekorden til 3.39,1. Under europameisterskapen 1966 i Budapest sprang han inn til gullmedalje på 1500 meter, etter ein hard sluttspurt mot franske Michel Jazy og sin eigen landsmann Harald Norpoth. Tre dagar etter gjorde Tümmler unna sitt livs beste 800 meter og tok bronsemedaljen på tida 1.46,3, den austtyske vinnaren Manfred Matuschewski fekk notert 1,45,9.

Den 10. juli 1968 i Köln gjorde Tümmler sitt aller beste 1500-meterløp. Han vann distansen på tida 3.36,5, 0,2 sekundar bak den to år gamle europarekorden til Michel Jazy. Tre månader seinare sprang Tümmler inn til bronsemedalje under sommarleikane 1968 i Mexico-byen, slått av kenyanaren Kipchoge Keino og Jim Ryun frå USA.

Etter 1969-sesongen heldt han ikkje lenger europeisk toppnivå.

### Medaljar og plasseringar i internasjonale meisterskap

* EM 1966 i Budapest: Gull på 1500 m – 3.41,9 og bronse på 800 m 1.46,3
* OL 1968 i Mexico by: Bronsemedalje på 1500 m – 3.39,0, bak Jim Ryun (3.37,8)
* OL 1972 i München: Utslått i semifinalane på 1500 m (nr 29 – 3.50,0)

Kjelder
-------

* *Denne artikkelen bygger på «Bodo Tümmler» frå Wikipedia på tysk, den 14. juli 2016.*


|  |  |
| --- | --- |
| Autoritetsdata | 
* Munzinger (sport)

 |
**Bodil** og **Bodhild** er eit kvinnenamn som kjem frå norrønt *Bóthildr*. *Bót* tyder *betring, hjelp* og *-hild* tyder strid. Forma *Bodhild* er kjend frå mellomalderen, forma *Bodil* frå 1500-talet, **Bol** er ei norsk dialektform.

Bodil har namnedag 17. juni.

Bruken av namnet i Noreg
------------------------

I folketeljinga frå 1801 var det om lag 800 kvinner som vart manntallsførte med namna *Bodil, Bodild, Bodhild, Boel* eller *Bol*. Dei fleste var oppførte med namneforma *Boel*. Nær alle med skrivemåten *Bol* budde i Strandebarm. Dette tyder ikkje at namnet berre fanst der, manntallsførarane kan ha hatt ulik praksis når dei høyrde målføreformer av namn; mange kan òg ha vald å normalisere til ein dansk skrivemåte.

I teljinga frå 1900 var det om lag 250 med desse namneformene, om lag 150 av desse manntallsførte med forma *Bol* eller *Boel*.

Populariteten til namnet steig kraftig ut over 1900-talet, med ein topp i tida rundt den andre verdskrigen. Sidan har namnet vore mindre bruka.

I 2007 hadde 6349 norske kvinner Bodil og 172 Bodhild som første fornamn; 29 skreiv seg for Boel.

Kjende namneberar
-----------------

* Bodil Ipsen (1889-1964), dansk skodespelar
* Bodil Cappelen (f. 1930), norsk kunstnar
* Bodil Niska (f. 1954), norsk jazzmusikar
* Bodil Arnesen (f. 1967), norsk operasongar

Kjelder
-------

* Olav Veka 1991: Namneboka, Det Norske Samlaget

Bakgrunnsstoff
--------------

* Søk etter norsk namnestatistikk for Bodil hjå Statistisk Sentralbyrå
* Folketeljingar i Digitalarkivet
|  |
| --- |
| ***We're All Alone***  Song av Boz Scaggsfrå albumet *Silk Degrees* |
|  |
| **Utgjeve** | 1976 |
| **Sjanger** | Rock |
| **Lengd** | 4:12 |
| **Selskap** | Columbia |
| Låtskrivar(ar) | Boz Scaggs |
| **Produsent** | Joe Wissert |
|
|

|  |
| --- |
| ***We're All Alone***  Singel av Rita Coolidgefrå albumet *Anytime...Anywhere* |
|  |
| B-side | «Southern Lady» |
| **Utgjeve** | Juni 1977 |
| **Sjanger** | Poprock |
| **Lengd** | 3:38 |
| **Selskap** | A&M |
| Låtskrivar(ar) | Boz Scaggs |
| **Produsent** | David Anderle |
|
| Rita Coolidge-kronologi |
| «(Your Love Has Lifted Me) Higher and Higher»(1977) | *We're All Alone* | «The Way You Do the Things You Do»(1977)
 
 |

«**We're All Alone**» er ein song skriven av Boz Scaggs og spelt inn for albumet hans *Silk Degrees* i 1976. «We're All Alone» var ein hit i 1977 for Rita Coolidge i USA og Storbritannia.

Tidlege versjonar
-----------------

«We're All Alone» er ein inderleg ballade som avslutta *Silk Degrees*. Frankie Valli gav songen ut på singel og denne nådde 78. plass i august 1976 og våren 1977 vart ein versjon av Bruce Murray spelt ein del på radio i Canada.

The Walker Brothers, som var ein av inspirasjonskjeldene til Scaggs, spelte inn «We're All Alone» for albumet *Lines* og gav han ut på singel i oktober 1976 i Storbritannia. Walker Brothers-versjonen nådde 22. plass i Nederland i august 1977, ein månad før ein versjon av Rita Coolidge òg nådde den nederlandske lista. Denne singelen nådde òg sjuandeplassen i Storbritannia. I mars 1977 vart ein versjon av the Three Degrees spelt inn for albumet *Standing Up For Love*.

Andre versjonar
---------------

Andre versjonar av «We're All Alone» har blitt spelt inn av Maj Britt («Alene Her»), Cecilio & Kapono, Petula Clark («On est tout seul»), Anne Cochran, Linda Eder, Zsa Zsa Padilla, Monica Forsberg, Kiri Te Kanawa, Engelbert Humperdinck, Arja Koriseva («Me Kaksi Vain»), Kisu («Niin yksin oon»), Liesbeth List («Vertrouwd Gevoel»), Johnny Mathis, Ben Cramer «Gelukkig Zijn», Stutz Bear Cats, Reba McEntire med Jose e Durval («Solo yo, sola tu»), Natalia, Mary O'Hara, Natalia Oreiro og Manolo Otero («Estamos Todos Solos»), Päivi («Kun Luonain Oot»), Patty Pravo («Da Soli Noi»), Kurt Ravn, Doreen Shaffer, Yulia, Beat Crusaders og Pieces of a Dream.

Kjelder
-------

* *Denne artikkelen bygger på «en:» frå Wikipedia på engelsk, den 2. oktober 2013.*
	+ *Wikipedia på engelsk oppgav desse kjeldene:*

1. ↑  
«Dark Star 9-6/77». Henta 2. oktober 2013.
**Alog** er ein norsk elektronika-duo som vart skipa i Tromsø i 1997. Gruppa vart danna av Espen Sommer Eide (f. 1972) og Dag-Are Haugan (f. 1970), og det er framleis dei to som utgjer Alog.

Etter å ha gjeve ut '*Alog EP* i 1998, platedebuterte Alog med *Red Shift Swing* i 1999. I 2001 kom andreplata *Duck-Rabbit* før dei gav ut *Miniatures* i 2005. Under Spellemannprisen 2005 vann Alog i klassen elektronika for plata.

Den siste studioplata til Alog har fått namnet *Amateur*, og kom ut i 2007. Ifylgje gruppa sjølv har denne plata blitt til etter ein lang arbeidsprosess i lag med musikarane Nicholas Møllerhaug og Sigbjørn Apeland. Alog har her arbeidd med ymse akustiske instrument, og gjort opptak langs heile norskekysten, gjerne på musikkskular eller små klasserom. Ifylgje dei sjølve blei dei stundom sitjande vêrfaste på øyar i Nord-Noreg. Føremålet med reisa var å finna eit bestemt og ekte, nærmast amatørmessig lydbilete - derav platenamnet. *Amateur* vart nominert i elektronikaklassen til Spellemannprisen 2007, men vann ikkje.

I 2011 gav Alog ut sitt så langt siste album, *Unemployed*. Cd-en kom ut saman med ein 4x LP-samling og dobbel-cden *Twin Concerts*.

Diskografi
----------

* 1998: *Alog EP*
* 1999: *Red Shift Swing*
* 2001: *Duck-Rabbit*
* 2005: *Miniatures*
* 2005: *Catch that totem!* (Samleplate/remiks)
* 2006: *Islands of Memory EP*
* 2006: *Just recording* (LP i avgrensa opplag)
* 2007: *Amateur*
* 2009: *Split series 20 EP* saman med *Astral Social Club*
* 2011: *Unemployed* (saman med LP-samling)
* 2011: *Twin Concerts*

Fotnotar
--------

1. 1 2  *Biografi på Alog.net*, arkivert frå originalen 1. april 2012, henta 5. april 2012
2. ↑  Bokmålswikipedia om Spellemann 2007
3. ↑  *Diskografi på Alog.net*, arkivert frå originalen 4. mai 2012, henta 5. april 2012

Bakgrunnsstoff
--------------

* Alog på Myspace

|  |  |
| --- | --- |
| Autoritetsdata | 
* Store norske leksikon
* VIAF
* ISNI
* MusicBrainz (artist)
* Discogs (artist)
* AllMusic (artist)

 |
**Åge Danielsen** (fødd 22. juni 1942 i Narvik) er ein sosialøkonom som var norsk administrerande direktør ved Rikshospitalet HF i Oslo frå 1997 til 2008. 

Danielsen vart utnemnd til stillinga i statsråd i 1996, og tiltredde 1. februar 1997. Tidlegare hadde han vore tilsett som fylkesrådmann i Nordland, direktør for Nordland distriktshøgskole, departementsråd i Forsvarsdepartementet og administrerande direktør i Statskonsult.

I februar 2008 vart det kjent at Åge Danielsen som sjukehusdirektør sette i gang bygging av sjukehotell på Radiumhospitalet utan at finansieringa var godkjend av dei rette styresmaktene. Byggeprosjektet hadde til då kosta 30 millionar kroner. Fleirtalet i sjukehusstyret vurderte tilhøvet og fann den 29. februar at føretaket var best tent med at administrerande direktør gjekk av.

Styreverv
---------

* Styreleiar Norsk utenrikspolitisk institutt (1996-1999)
* Styreleiar Statistisk sentralbyrå (1994-2002),
* Styremedlem Norges allmennvitenskaplige forskningsråd (1987-1990)
* Styreleiar i Norges Råd for anvendt samfunnsforskning (NORAS) (1991-1993)
* Styreleiar for Svalbard Samfunnsdrift A/S (1989-1992)
* Styreleiar i Forsvarsbygg
* Styreleiar i Bouvet ASA (2009 - )

Kjelde
------

* Omsett frå Wikipedia på bokmål, innhenta måndag 4. januar 2010, klokka 23:53.

Referansar
----------

1. ↑  Tidsskrift for Den norske Legeforening:Utsatt for utsettelser (intervju med Åge Danielsen)
2. ↑  Rikshospitalet.no:Åge Danielsen takkar ja til ny direktørstilling (pressemelding, cache frå Google)

* 

* «Åge\_Danielsen» i *Store norske leksikon*, snl.no.
***Reserva ecológica El Ángel*** (REEA) er eit verna naturområde som ligg i Carchiprovinsen i Nord-Ecuador. Området blei etablert 5. august 1992 med eit areal på 165,41 km². Området har vore eit ramsarområde sidan 2012. Naturområdet har også vorte klassifisert som eit viktig fugleområde av BirdLife International saman med det nærliggjande Bosque Protector Golondrinas Forest Reserve.

*Reserva Ecológica El Ángel* ligg ikkje langt frå den colombianske grensa i provinsen Carchi, 20 km vest-sørvest for provinshovudstaden Tulcán. Det verna området er i Cordillera Occidental. Kontinentalskillet går gjennom det verna området. I reservatet ligg vulkanen Chile (4218 moh), Cerro Payurco og Cerro El Crespo. E182 Tulcán til Maldonado Highway går nord for reservatet.

Dei viktigaste førekomstane av planteartar i *Espeletia* i landet ligg i dette området. Pattedyr i reservatet inkluderer pumaen (*Puma concolor*), raudspisshjort (*Mazama americana*), tofingerdovendyret *Choloepus hoffmanni*, kapusinarapa *Cebus albifrons*, andesrev (*Lycalopex culpaeus*), navlesvinarten *Pecari tajacu* og vaskebjørnarten *Nasua narica*. Iaugefallande fugleartar i området inkluderer purpurtanagar (*Iridosornis porphyrocephalus*), omnfuglen stjernestammeløpar (*Margarornis stellatus*) og kolibriarten svartbuksedunfot (*Eriocnemis derbyi*).

Kjelder
-------

* *Denne artikkelen bygger på «Reserva Ecológica El Ángel» frå Wikipedia på tysk, den 13. juni 2023*

Referansar

1. ↑  
«Reserva Ecológica El Ángel». Ministerio del Ambiente, Sistema Nacional de Áreas Protegidas del Ecuador. Henta 13. juni 2023.
2. 1 2 3 4  
«Important Bird Areas factsheet: El Ángel - Cerro Golondrinas and surrounding areas». BirdLife International. Henta 13. juni 2023.